# ไปรยา สวนดอกไม้
ไปรยา สวนดอกไม้ ลุนด์เบิร์ก (เกิด 28 มีนาคม พ.ศ. 2532) ชื่อเล่น ปู เป็นนักแสดงและนางแบบลูกครึ่งไทย-สวีเดน อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ ดำรงตำแหน่งทูตสันถวไมตรีจากสำนักงานข้าหลวงใหญ่ผู้ลี้ภัยแห่งสหประชาชาติ หรือ UNHCR ถือเป็นคนแรกจากประเทศไทยในตำแหน่งนี้และคนแรกจากเอเชียตะวันออกเฉียงใต้อีกด้วย มีผลงานการแสดงครั้งแรกเรื่อง รักได้ไหม ถ้าหัวใจไม่เพี้ยน (2547) ออกอากาศทางสถานีโทรทัศน์สีกองทัพบกช่อง 7

 ประวัติ 
ไปรยา สวนดอกไม้ มีชื่อจริงว่า นาตยา ลุนด์เบิร์ก เป็นลูกครึ่งไทย-สวีเดน เป็นบุตรของ นางฉวี ซิมมอนด์ส แยกทางกับสามีชาวสวีเดน และแต่งงานใหม่กับสามีชาวอังกฤษ ซึ่งรับปูซึ่งเป็นลูกเลี้ยงให้อยู่ในฐานะลูกบุญธรรม ปูมีน้องชายต่างบิดาอีก 1 คน ด้านการศึกษา ศึกษาระดับอนุบาลที่โรงเรียนนานาชาติร่วมฤดี ระดับมัธยมศึกษาที่โรงเรียนนานาชาติ NIST International School และปริญญาตรี ที่มหาวิทยาลัย Oxford Brookes ประเทศอังกฤษ สาขาปรัชญา ธุรกิจ และการเมืองไปรยา สวนดอกไม้ ลุนด์เบิร์ก

 วงการบันเทิง    
ปู เป็นนักแสดง เริ่มเข้าสู่วงการบันเทิงโดยการชักชวนของศุภชัย ศรีวิจิตร โดยชื่อไปรยา สวนดอกไม้ เป็นเพียงชื่อที่ใช้ในวงการบันเทิงเท่านั้น โดยชื่อไปรยา นั้นได้มาจากคุณเอ ผู้จัดการส่วนตัวได้หามาให้จากพระอาจารย์ที่นับถือ ส่วนนามสกุล สวนดอกไม้ นั้น เป็นนามสกุลของคุณแม่ของไปรยานั่นเอง

โดยไปรยาได้ผ่านการทดสอบหน้ากล้องที่สตูดิโอของค่าย ดาราวิดีโอ โดยผ่านบททดสอบละครเรื่อง ไฟในวายุ และ ได้ลงงานละครชิ้นแรกหลังจากนั้นได้ไม่นาน คือเรื่อง รักได้ไหม ถ้าหัวใจไม่เพี้ยน และได้บทนางเอกเต็มตัวเรื่องแรกคือเรื่อง สาวน้อยในตะเกียงแก้ว ภาค 2 ตอนแม่มดน้อยตัวป่วน จากบทแม่มดน้อย ฮันนี่ ทำให้เธอเป็นที่รู้จักในฐานะนางเอกของช่อง 7 สี นอกจากนี้ไปรยาเคยพลิกบทบาทแสดงบทร้ายอีกด้วย ก่อนที่เธอจะไปศึกษาต่อต่างประเทศ เธอก็สร้างชื่อในผลงานละครเรื่อง เคหาสน์แสงจันทร์ โดยเธอก็ยังมีผลงานละครของเธอให้ติดตามอยู่ ซึ่งในช่วงปิดภาคเรียน ไปรยาจะกลับมาเมืองไทยเพื่อถ่ายละครและรับงานต่างๆ ในวงการบันเทิง ซึ่งจะมีละครอยู่ประมาณปีละ 1 เรื่อง หลังจากนั้นจึงกลับไปเรียนต่อที่ประเทศอังกฤษอีกครั้ง ปี 2555 ปูได้สำเร็จการศึกษาระดับปริญญาตรี และกลับมารับงานในวงการบันเทิงเหมือนเดิม

ปัจจุบันเธอลาออกจาก สถานีโทรทัศน์กองทัพบกช่อง 7 เป็นนักแสดงอิสระ และปัจจุบันเซ็นสัญญากับเดอะโซไซเอตีแมเนจเมนต์

ปี 2560 ไปรยาได้รับการแต่งตั้งเป็นทูตสันถวไมตรีจากสำนักงานข้าหลวงใหญ่ผู้ลี้ภัยแห่งสหประชาชาติ คนแรกของประเทศไทยและคนแรกของภูมิภาคเอเชียตะวันออกเฉียงใต้UNHCR แต่งตั้ง ปู ไปรยา เป็นทูตสันถวไมตรีคนแรกของประเทศไทย

ปู ไปรยา สวนดอกไม้ ลุนด์เบิร์ก แต่งงานกับเจ้าบ่าวนักธุรกิจชาวต่างชาติ ที่อายุห่างกันถึง 12 ปี โดยพิธีดังกล่าวจัดขึ้นที่สหรัฐอเมริกา 12 พฤศจิกายน 2566

 ผลงาน 
 ละครโทรทัศน์ 
ละครโทรทัศน์ทั้งหมดด้านล่างนี้ออกอากาศทางช่องวัน 31

| rowspan = "1" | 2561||  บางกอกนฤมิต  || มาลัยวรรณ
|}ละครโทรทัศน์ทั้งหมดด้านล่างนี้ออกอากาศทางไลน์ทีวี

|2561-2562
|สาวแปลกในเมืองป่วน Strange Girl in a Strange Land
|ไปรยา
|}
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

 ปี พ.ศ.  เรื่อง  รับบทเป็น  หมายเหตุ 2547  รักได้ไหม ถ้าหัวใจไม่เพี้ยน  ไข่แก้ว สาวน้อยในตะเกียงแก้ว 2  ฮันนี่    2548  นางสาวส้มหล่น  สราสินี โสภิตา (ส้ม)  99 วัน ฉันรักเธอ  เภตราญ์ (เปรี้ยว)  2549  สายน้ำสามชีวิต  แต้ว (รุ่นสาว)  รับเชิญ อยากจะรักเดี๋ยวจัดให้  เอมใจ (เอม)  2550  เงื่อนริษยา  สุชาวดี (ชาลี)   2551  ปมรักรอยอดีต  นกยูง  เคหาสน์แสงจันทร์  อินทุภา สารนิจ / แสงจันทร์   2552 ดอกบัวขาว  อรนุช เทพทัต (นุช)  2553  เจ้าสาวริมทาง  รสา  2555  ฉันรักเธอนะ  ไอยูกิ (ยูกิ) / นับดาว (ดาว)   2556  คุณชายเลี้ยงหมู คุณหนูเลี้ยงแกะ  ไผ่พญา  2557  สะใภ้หัวแดง  อีริน่า นิคาลาเยฟน่า  พรายพยากรณ์  พิณชนิดา  2558  ดั่งสวรรค์สาป  ดาหวัน นันทิพัฒน์  คนละโลก  คลเมขลา ศักการะ (มอธ)  

 ภาพยนตร์ 
มากับพระ (พ.ศ. 2549) รับบท แตงโม
อะดรีนาลีน คนเดือดสาด (พ.ศ. 2552) รับบท ไอริณ
คนปล้นวิญญาณ Reales (พ.ศ. 2560) รับบท วินนี่
PARADISE CITY เมืองสวรรค์ คนอึดล่าโหด (พ.ศ. 2565) รับบท Savannah เข้าฉาย 11 พฤศจิกายน 2565

 ร้องเพลงประกอบละคร 
 ละคร สาวน้อยในตะเกียงแก้ว 2
 เพลง เพื่อนายทำได้ทุกอย่าง
 เพลง แค่ได้รัก

 มิวสิควีดีโอ 
 พ.ศ. 2545 MV หนอนเฝ้าไห - พี สะเดิด
 พ.ศ. 2545 MV ทำบาปบ่ลง - ศิริพร อำไพพงษ์
 พ.ศ. 2548 MV ให้รักนั้นพาสองเราไปด้วยกัน - บอดี้สแลม (ประกอบโฆษณารถจักรยานยนต์ Yamaha Spark 135)
 พ.ศ. 2560 MV มีแฟนแล้ว - โอ๊ต ปราโมทย์

 รางวัล 
 รางวัล สยามดารา สตาร์ส อวอร์ดส์ 2013 สาขาสตาร์เซ็กซี่
 รางวัล ทีวีพูลสตาร์ปาร์ตี้อวอร์ดส์ 2013 สาขารางวัลเซ็กซี่ขยี้ใจ
 รางวัล ช่อสะอาด ประจำปี 2557 สาขานักแสดงหญิงดีเด่น จากละคร คุณชายเลี้ยงหมู คุณหนูเลี้ยงแกะ
 รางวัลพิฆเนศวร ประจำปี 2557 ครั้งที่ 3 สาขานักแสดงยอดเยี่ยม จากละคร คุณชายเลี้ยงหมู คุณหนูเลี้ยงแกะ
 รางวัลแฮมเบอร์เกอร์อวอร์ดส์ 2015 สาขา Life Goes Strong
 รางวัล MThai Top Talk About 2017 สาขา Top Talk About Lady บุคคลหญิง ที่ถูกกล่าวถึงมากที่สุด